Ճռճռուկ

Ճռճռուկ (), եղջերաբույս, կորունկ, մեխակազգիների ընտանիքի միամյա կամ բազմամյա խոտաբույսերի ցեղ։ Հայտնի է մոտ 200 տեսակ։

Կենսաբանական նկարագիր 

Ցողունը մերկ է կամ թավոտ, բարձրանում է՝ 5-100 սմ։ Տերևները կանաչավուն են կամ գորշականաչավուն, հակադիր ձվաձև, նշտարաձև, երկարավուն-ձվաձև։ Ծաղկաբույլը կիսահովանոց է, ծաղիկները հազվադեպ՝ մեկական, սպիտակ։ Ծաղկում է գարնանը (որոշ տեսակներ՝ մինչև ուշ աշուն)։ Պտուղը տուփիկ է, սերմերը՝ մանր, դարչնագույն, դարչնադեղնավուն։ Մեղրատու է և գեղազարդիչ։

Հայաստանում 
ՀՀ-ում՝ 18 (19) տեսակ՝
 Ճռճռուկ եռասռնակ (C. cerastoides),
 Ճռճռուկ անտառային (C. nemorale),
 Ճռճռուկ եղանաձեվ (C. dichotomum),
 Ճռճռուկ աղբային (C. ruderale),
 Ճռճռուկ ծիրանի (C. purpurascens) և այլն։

Տարածում 

Տարածված է գրեթե բոլոր մարզերում։ Աճում է խոնավ, քարքարոտ և ավազոտ վայրերում, անտառներում, անտառեզրերին, վարելահողերում, այգիներում։ Հիմնականում մոլախոտ է։

Տեսակներ

Ծանոթագրություններ

Գրականություն 
 
 Муравьева О. А. Род 464. Ясколка — Cerastium // Флора СССР. В 30 т. / Гл. ред. акад. В. Л. Комаров; Ред. тома Б. К. Шишкин. — М.—Л.։ Изд-во АН СССР, 1936. — Т. VI. — С. 430—466. — 956 + XXXVI с. — 5200 экз.

Արտաքին հղումներ 
 USDA Plants Profile: Cerastium

Բույսեր այբբենական կարգով
Մեխակազգիներ